Pope Francis ຊົງນໍາພາ ການສວດມົນ ເພື່ອສັນຕິພາບ ໃນຊີເຣຍ
ພະ​ສັນຕະປາປາ Francis ​ໄດ້​ຊົງ​ນໍາພາ​ ການ​ສວດ​ມົນ ​ພາວະນາ ເພື່ອສັນຕິພາບ​ໃນ​ຊີ​ເຣຍ​ ​ແລະ​ຮຽກຮ້ອງ ບໍ່​ໃຫ້​ປະຕິບັດ​ການ​ທາງ​ທະຫານ ຕ້ານ​ຊີ​ເຣຍ.
ພະສັນຕະປາປາ Francis ຫຼື Pope Francis ໄດ້ຊົງນໍາພາການສວດມົນພາວະນາ ບັ້ນນຶ່ງ ເພື່ອສັນຕິພາບໃນຊີເຣຍ ປະເທດທີ່ກໍາລັງຖືກທໍາ ລາຍລ້າງຜານໂດຍສົງຄາມ ຢ່າງໂຫດຮ້າຍ ແລະກໍາລັງປະເຊີນກັບການໂຈມຕີທາງທະຫານຂອງສະຫະລັດ ທີ່ອາດຈະມີຂຶ້ນໄດ້ ໃນການຕອບໂຕ້ຕໍ່ການໃຊ້ອາວຸດເຄມີ ໂດຍລັດຖະບານຂອງປະທານາທິ ບໍດີຊີເຣຍ ທ່ານ Bashar al-Assad ຕາມທີ່ຖືກກ່າວຫານັ້ນ ການກ່າວຢູ່ຕໍ່ໜ້າປະຊາຊົນຫຼາຍສິບພັນຄົນ ທີ່ສໍານັກວາຕິກັນ ເມື່ອວັນເສົາວານນີ້ ພະສັນຕະປາປາຊົງເອີ້ນ ຄວາມຮຸນແຮງແລະສົງຄາມນັ້ນວ່າ ເປັນພາສາແຫ່ງຄວາມຕາຍ Pope Francis ຊົງໄດ້ຂໍຮ້ອງໃຫ້ບັນດາປະຊາ ຊົນ ທີ່ໄປເຕົ້າໂຮມກັນຢູ່ຈະຕຸລັດ St Peter ນັ້ນ ຈົ່ງພາກັນສວດມົນພາວະນາເພື່ອສັນຕິພາບ ແລະຄວາມປອງດອງກັນໃນຊີເຣຍ ແລະໃນສ່ວນອື່ນໆຂອງໂລກ ພວກສະແຫວງບຸນຈາກທົ່ວໂລກ ໄດ້ຕອບຮັບຄໍາຮຽກຮ້ອງຂອງພະສັນຕະປາປາ ທີ່ຂໍໃຫ້ຊາວຄາທໍລິກທັງຫຼາຍຈົ່ງປະກອບສ່ວນໃນການສວດມົນພາວະນາມື້ນຶ່ງ ເພື່ອສັນຕິພາບນັ້ນ ພິທີການສວດມົນພາວະນາທໍານອງ ດຽວກັນ ກໍໄດ້ຈັດຂຶ້ນໂດຍຊາວຄຣີສຕຽນໃນທົ່ວໂລກ ໂຮມທັງໃນຊີເຣຍ ນັ້ນນໍາ ໃນຕອນຕົ້ນອາທິດນີ້ Pope Francis ຊົງຂຽນຈົດໝາຍສົ່ງໄປຍັງບັນດາຜູ້ນໍາຂອງ G20 ກໍຄືກອງປະຊຸມຂອງ 20 ປະເທດຈະເຣີນທາງເສດ ຖະກິດ ທີ່ຈັດຂຶ້ນຢູ່ເມືອງ St Petersburg ປະເທດຣັດເຊຍ ທີ່ຮຽກຮ້ອງ ໃຫ້ຜູ້ນໍາເຫຼົ່ານັ້ນ ຈົ່ງປະລະການແກ້ໄຂບັນຫາໂດຍການໃຊ້ກໍາລັງທະຫານ ໃນຊີເຣຍ ສະຫະລັດ ທີ່ສະໜັບສະໜຸນໂດຍຝຣັ່ງ ກໍາລັງພິຈາລະນາຈະໃຊ້ການປະຕິບັດງານທາງ ທະຫານເມື່ອລົງໂທດລັດຖະບານຊີເຣຍ ທີ່ໄດ້ໃຊ້ອາວຸດເຄມີ ໂຈມຕີເມື່ອວັນທີ 21 ສິງຫາຜ່ານມາ ເຮັດໃຫ້ປະຊາຊົນຕາຍໄປ ຫຼາຍເຖິງ 1,400 ຄົນ ລັດຖະບານຊີເຣຍປະຕິເສດວ່າ ຕົນບໍ່ໄດ້ທໍາການໂຈມຕີ ຫຼືມີສ່ວນຮັບຜິດຊອບ ໃນເຫດການສັງຫານໝູ່ນັ້ນແຕ່ຢ່າງໃດ